cyanic-selkie/wikianc huggingface dataset:
Raschs vei (Oslo)
Veien har sin opprinnelse i en skogsvei for Hellerud gård, nevnt første gang i 1867. Veien ble da kalt Hellerudveien. I 1888-89 ble det anlagt en vei fra nåværende Ekebergveien opp til eiendommen «Utsikten» (ved dagens Utsynsveien). I 1890 kjøpte Johan Rasch en stor eiendom i området, og fikk retten til veien opp fra Ekebergveien. Han kjøpte ytterligere eiendom i 1898 og anla vei videre oppover til det som i dag er Skogholtveien. Videre kjøpte Johan Rasch gården Nordre Hellerud også i 1898, og fikk dermed veigrunn helt fra Ekebergveien til det som i dag er Bernt Knudsens vei. Denne veien fra Holtet til Nordre Hellerud gård er da en av de eldste veiene i området.
Veien ble senere avstått til kommunen, men ikke uten rettsstrid. Veien ble senere forlenget forbi Karlsrud og ned til Abildsø og fikk navnet Raschs vei. I dag ender veien som blindvei, men har gangveiforbindelse både mot Gisles vei og over Europaveien til Abildsø.
Høgskolen i Innlandet, studiested Blæstad
Høgskolen i Innlandet, studiested Blæstad ble grunnlaget 1923 som Småbrukerskolen på Blæstad og er en del av Høgskolen i Innlandet. Studiested Blæstad har fire Studier og en fakultet innen jordbruksutdanning. Fra 1989 fikk studiestedet høgskolestatus, og har siden drevet undervisning innen landbruksteknikk og agronomi.
Kenneth Tobey
Kenneth Tobey (født 23. mars 1917, død 22. desember 2002) er en amerikansk teater- og fjernsynskuespiller.
Tidlige år
Han ble født i Oakland i California, og skulle utdanne seg til en karriere innen innen jus- og rettsvesen da han ved en tilfeldighet snublet inn i skuespill ved University of Californias teaterscene. Denne erfaringen førte til et studium på to og et halvt år i New Yorks Neighborhood Playhouse hvor hans klassekamerater ved University of California i Berkeley omfattet Gregory Peck, Eli Wallach og Tony Randall. Gjennom 1940-tallet spilte Tobey tidvis på Broadway, og han fikk sin filmdebut i en kortfilm i 1943: The Man of the Ferry. Han fikk sin debut i Hollywood i en westernfilm med Hopalong Cassidy og fortsatte å opptre i flere filmer og utallige fjernsynsserier. I filmen Nerver av stål spilte han mot Gregory Peck, i rollen som en militærvakt som får refs av, Pecks General Savage. En kort opptreden i en komedie, I Was a Male War Bride, gjorde at regissør Howard Hawks lovet å bruke Tobey i noe mer substansielt.
Tingen fra en annen verden
I 1951 hadde Tobey en rolle i Hawks produksjon Tingen fra en annen verden, hvor han spilte Captain Patrick Hendry, en pilot i United States Air Force og leder for en base i Arktis. Denne rollen førte til roller i andre science-fictionfilmer på 1950-tallet, oftest i roller som militær, spesielt The Beast from 20,000 Fathoms (1953), og It Came from Beneath the Sea (1956). Han spilte sheriffen i The Vampire (1957).
Fjernsyn
Tobey opptrådte i flere episoder i Counterfeit Plates i 1952-1953 i CBS-serien Biff Baker, U.S.A., et spiondrama med Alan Hale jr.
Han spilte i 1954-1955 i en CBS-dramaserie, The Public Defender, med Reed Hadley. Han hadde gjesterolle i tre episoder av NBCs western serie Frontier. Hans rolle i Frontier var som Wade Trippe. I 1955, portretterte han den legendariske pioneren Jim Bowie i ABCs Davy Crockett, en Walt Disney-produksjon med Fess Parker i tittelrollen. Etter Bowies død i slaget ved Alamo spilte Tobey stykkets andre karakter, Jocko, i de to siste Crockett-episoder.
Etter det opptrådte han i en serie om religion, Crossroads, i rollen som Mr. Alston i en episode, «Call for Help». I 1957. Han spilte med John Bromfield i Sheriff of Cochise.
Videre, i 1957 hadde Tobey sin egen fjernsynsserie The Whirlybirds, en vellykket CBS-serie som ble vist riksdekkende og produsert av Desilu Studios hvor han spilte deleier av et helikopter-charterselskap sammen med skuespillerkollega Craig Hill. The Whirlybirds var en stor hit i USA og i utlandet og 111 episoder ble filmet og sendt i repriser i årevis.
In 1958 opptrådte Tobey som John Wallach i en episode kalt «$50 for a Dead Man» i Jeff Richards' NBCs westernserie Jefferson Drum. I 1960 hadde han gjesterolle i episoden «West of Boston» i en annen NBC-westernserie: Overland Trail med William Bendix og Doug McClure. Han opptrådte også i en ABCs westernserie: The Rebel med Nick Adams. Tobey hadde tre gjesteroller i Perry Mason, to i 1960 og en i 1962, hvor han spilte sheriff.
Gjesteroller
Mellom 1960 og 1962 hadde Tobey tre gjesteroller i Perry Mason sheriff D.A. Jack Alvin.
Den 31. desember 1961 hadde Tobey gjesteopptreden i ABC-Warner Brothers westernserie Lawman som maskinisten Duncan Clooney som forsøker å transportere en last med nitroglyserin gjennom Laramie i Wyoming. Når byen er evakuert før transporten av eksplosiver bestemmer to av Clooneys ansatte at de vil benytte sjansen til å plyndre banken.
Tobey hadde også gjesteroller i Jack Lords serie på ABC i 1962-1963 om en rytter i en rodeo, Stoney Burke. Han opptrådte i 1969 i en episode av Adam-12 som en løytnant som har kommando over en helikopteravdeling. i 1976 spilte han en episode av Gibbsville og i 1978 som Captain Gordon Trigg, en kaptein på fergen MV Klickitat i staten Washington som gikk i NBCs totimer lange Emergency!-episode «The Most Deadly Passage». I 1985 opptrådte han som Judge Kemp i komedieseriem Night Court'.
Broadway
I 1964 begynte han på en lang periode på Broadway hvor han spilte mot Sammy Davis jr. i musikalversionen av Clifford Odets stykke Golden Boy. Han ble semi-regulær i NBC-serien I Spy som leder i felten for agentene Robinson og Scott. Chris Nyby som regisserte The Thing, var ofte regissør for disse episodene. Tobey fortsatte sitt arbeide i fjernsyn gjennom 1970- og 1980-tallet og spilte i filmer som Billy Jack, Walking Tall og Hjelp, vi flyr!.
Andre filmer
I 1957 spilte han mot John Wayne og Maureen O'Hara i John Fords The Wings of Eagles.
Tobey deltok også i skrekkfilmen The Howling, i krigsfilmen MacArthur hvor han portretterte Admiral Halsey, og i komediene Gremlins, Big Top Pee-wee og Gremlins 2: The New Batch.
Senere år
Tobey døde en naturlig død i 2002 i Rancho Mirage i California, 85 år gammel.
I Call Your Name (a-ha)
I Call Your Name er en sang av den norske gruppen a-ha.
Utgivelser
I tillegg til å ha vært tredjesporet på East of the Sun West of the Moon, dukket den også opp som en egen single og EP, både på vinyl og CD den 3. desember 1990. Singlen nådde en 37.-plass i Tyskland, 28. i Nederland og 44. i Storbritannia.
Albert Préjean
Albert Préjean (født 27. oktober 1894 i Pantin, død 1. november 1979 i Paris) var en fransk skuespiller.
Han var far til Patrick Préjean og bestefar til Laura Préjean.
Prejean døde i 1979 og er gravlagt på cimetière d'Auteuil.
Telemark Symfoniorkester
Telemark Symfoniorkester (stiftet som Skiens Musikforenings Orkester i 1906) er et orkester med en besetning bestående av amatører og profesjonelle. De profesjonelle er i hovedsak lærere fra kulturskolene i fylket. Fast øvingssted er Ibsenhuset i Skien, og orkesteret har de siste årene hatt et konstant aktivitetsnivå, med fem til seks konserter i året. Det arrangeres egne konserter samt samarbeidskonserter med lokale kulturkrefter i Telemarksregionen, så som kirker, kulturskoler, kor samt musikklinjen ved Skien videregående skole. Telemark Symfoniorkester har et høyt aktivitetsnivå og er mangeårig medlem av NASOL.
Sommeren 2016 markerte orkesteret 110-årsjubileum med konserter i Lunde sluseamfi og i Brekkeparken. Dette i samarbeid med orkesterets tyske vennskapsorkester, Sinfonieorchester Markneukirchen.
Høsten 2018 fremførte orkesteret Giuseppe Verdis Requiem i Skien kirke og i Spikkestad kirke- og kultursenter i samarbeid med Asker Symfoniorkester, flere kor fra distriktet og sangsolistene Birgitte Christensen, Ingunn Kilen, Kjetil Støa og Jakob Christian Zethner.
Orkesteret har gjennom årene samarbeidet med en rekke norske dirigenter, blant andre Arild Andersen, Bjarte Engeset, Jon Terje Svendsen og Marita Molund. Orkesterets faste kunstneriske leder og konsertmester er Tanja Carita Ikonen og Wiggo Dahl.
Slingring (fletteteknikk)
Slingring er en teknikk for å fremstille solide, firflettede tråder, snorer og bånd. Teknikken har vært brukt til å lage rokkesnorer, piskesnorer, slitekanter (skoningskanter) nederst på stakker, og ved linefiske til å lage forsyn/snøre fra lineryggen ned til fiskekrokene, før forsyn av kunstfiber kom i handelen. Slingra forsyn var også i bruk som det tynneste/siste snøret før angelen ved andre typer fiske.
Redskap og teknikk
Redskapene som brukes til slingring, kalles slingrestokker eller slyngestokker. Et sett består av fire stokker. De har ofte en flaskelignende form, og kan ligne kniplepinner, men er mye større. Kniplepinner er ofte rundt 10 cm lange, slingrestokker gjerne rundt 20 cm. På hver stokk er det spolet opp tråd (eller garn) som sikres med et halvstikk. De løse trådendene samles og henges opp i en krok, så slyngestokkene kan slenges frem og tilbake. Tråden flettes ved at stokkene to og to slenges i kryss, så de skifter plass innbyrdes, og trådene flettes til snor. Dette arbeidet kan utføres av én person, eller av to personer som står overfor hverandre med en slingrestokk i hver hånd, og slenger hhv høyre og venstre hånds stokker til hverandre.
Til forsyn ble det også brukt en annen type stokker, kalt forsynskroker eller forsynkroker, men prinsippet for fletting, eller slingring, var den samme: To og to snorer skiftet plass innbyrdes.
Fingring av snorer og bånd, det vil si en teknikk der kun hendene og fingrene brukes til å flette snorene, ligner på slingring, og kalles også på enkelte dialekter «sløngjing».
Einunna
Einunna er en fjellelv som renner gjennom Einunndalen i Folldal kommune. Elven har sine kilder i innsjøen Fundin, Setalbekken og Marsjøen (via bekken Mela), og flyter sammen med Folla ved Egnund, på grensen mellom Folldal og Alvdal.
Einunna er kraftig regulert med reguleringsmagasin i Markbulia, Elgsjø, Fundin og Marsjøen. Einunna kraftverk har inntaksmagasin i Markbulia. Einunnaelva tas inn i en overføringstunnel til Savalen rett nedstrøms avløpet fra Einunna kraftverk. Her utnyttes vannkraften i Savalen kraftverk.
Det er søkt om konsesjon for bygging av nytt Einunna kraftverk og utvidet regulering av vassdraget. NVE har i sin innstilling av juni 2012 frarådet dette.
Radio Praha
Radio Praha (Český rozhlas Radio Praha) er Tsjekkias offisielle internasjonale radiokanal. Den ble grunnlagt 31. august 1936.
Oscar Krogh
Oscar Waldemar Krogh (født 19. mai 1886 i Kristiania, død 27. februar 1961) var en norsk lektor. Krogh var teatermann, skolemann og litteraturhistoriker. Han vokste opp i Oslo med Carl Nærup som pleiefar. Han tok examen artium i 1907 og ble cand.philol. i 1918 med en hovedoppgave om Henrik Ibsen. Han hadde ambisjoner om å bli skuespiller og en tid var han tilknyttet Fahlstrøms teater. Han valgte senere å bli lærer og var ansatt ved Stabekk skole fra 1926 til 1951.
Krogh skrev lærebøker i engelsk, bearbeidet flere utgaver av engelske noveller og redigerte fire utgaver av Nyere norsk prosa i utvalg. Han medvirket i 30-40 programmer i NRK radio om emner som litteratur, språk og historie. Han var også en hyppig foredragsholder ved folkeakademiene.
Jade Empire
Jade Empire er et action-rollespill til Xbox som kom ut i 2005.
F Virtual Window Manager
F Virtual Window Manager (FVWM) (F har ingen offisiell mening) er en virtuell vindusbehandler for vindussystemet X. FVWM var opprinnelig et derivat av twm, og har utviklet seg til et kraftig og svært konfigurerbart miljø for Unix-lignende operativsystemer.
Første versjon ble lansert 1. juni 1993. Siste versjon er 2.6.7 som ble lansert 6. november 2016.
Anniken Mork
Anniken Mork (født 16. januar 1991) er en norsk tidligere skihopper som representerte Idrettsforeningen Ready.
Karriere
Mork debuterte i verdenscupen i skihopping den 18. januar 2015 i japanske Zaō under 2014/15-sesongen.
Den 29. oktober 2016 tok hun NM-bronse i normalbakkerennet i Midtstubakken under Norgesmesterskapet på ski 2016 i Oslo.
Etter at Mork la opp som skihopper, er hun utdannet veterinær med fordypning i akvamedisin fra Veterinærhøgskolen. Hun har også en bachelorgrad i idrettsbiologi fra Norges idrettshøgskole.
Tobias Santelmann
Tobias Santelmann (født 8. august 1980 i Freiburg i Tyskland) er en norsk skuespiller.
Bakgrunn
Santelmann ble født i Freiburg i Tyskland. Han har norsk mor, og hans far er Heiko Santelmann som er født i Tyskland. Familien flyttet til Norge da han var ett år gammel. Han er oppvokst på Spangereid i Lindesnes. Han har vært tilknyttet Det norske teatret siden 2006.
Karriere
Santelmann er utdannet ved Statens Teaterhøgskole (2006).
Han opplevde internasjonal suksess i den oscarnominerte filmen Kon-Tiki i 2012. For rollen ble han nominert til Kanonprisen 2012 i klassen beste birolle. Han ble også nominert til Amandaprisen 2013 i klassen beste mannlige birolle for filmen Jag etter vind fra 2013.
I 2015 spilte han i NRKs historiske dramaserie Kampen om tungtvannet, og i 2014 i den amerikanske filmen Hercules sammen med Dwayne «the Rock» Johnson og de norske skuespillerne Aksel Hennie og Ingrid Bolsø Berdal. Hans første hovedrolle på TV var i serien Grenseland, som hadde premiere på TV 2 våren 2017. For rollen ble han nominert til Gullruten 2018 i klassen beste mannlige skuespiller. I 2018 spilte han rollen som Tjostolv Moland i filmen Mordene i Kongo, og ble tildelt Amandaprisen 2019 i klassen «Beste mannlige skuespiller» og Kanonprisen 2018 i klassen «Beste mannlige hovedrolle» for den rolleprestasjonen. Han medvirket i Hans Petter Molands film Ut og stjæle hester (2019), og ble nominert til Kanonprisen 2019 i kategorien «Beste birolle» for innsatsen som faren til gutten Trond.
Privatliv
Santelmann er samboer med Jennifer Bråthen, som er journalist i VG.
Gears of War 3
Gears of War 3 er et tredjepersonsskytespill til Xbox 360 som kom ut i 2011. Det er oppfølgeren til Gears of War 2.
Gears of War 4
Gears of War 4 er et tredjepersonsskytespill til Windows og Xbox One fra 2016.
Guillaume Elmont
Guillaume Elmont (født 10. august 1981) er en nederlandsk judoka, som konkurrerer i vektklassen -81 kilo. Han ble tatt ut til å representere Nederland under Sommer-OL 2012 i London, der han røk ut i andre runde. Han er bror av Dex Elmont.
Gul skyggevikler
Gul skyggevikler (Eana osseana) er en sommerfugl som tilhører familien viklere (Tortricidae). Denne dagaktive arten, som har et litt ubstemmelig utseende, er trolig den tallrikeste vikler-arten i Norge.
Utseende
En ganske stor (vingespenn 16-23 millimeter), smalvinget vikler. Forvingen er ensfarget bortsett fra spredte, mørke skjell og varierer i farge fra gulhvitt til lysbrunt, de fleste eksemplarene er ganske bleke. Vingeårene er hvite og står fram som lyse streker i vingene. Bakvingen er gråbrun, ytterkanten knapt innbuktet bak spissen.
Levevis
Larven lever inne i et silkerør og kan spise mange ulike slags planter, både gress, urter og mose. Den flyr om dagen i juni-august og besøker gjerne blomster. Arten forekommer ofte i slike mengder at man ser flere individer på hver blomst. Den er vanligst på enger og heier, men finnes også høyt opp i fjellet.
Utbredelse
Den er utbredt over hele Norge.
VM i banesykling 1926
VM i banesykling 1926 (verdensmesterskapet i banesykling) ble arrangert i Milano og Torino i Italia i 1926.
Fetra Ratsimiziva
Fetra Ratsimiziva (født 5. august 1991) er en gassisk judoka, som konkurrerer i vektklassen -81 kilo. Han ble tatt ut til å representere Madagaskar under Sommer-OL 2012 i London, der han røk ut i andre runde.
Gears of War: Judgment
Gears of War: Judgment er et tredjepersonsskytespill fra 2011 til Xbox 360.
Vincent Logan
Vincent Paul Logan (født 30. juni 1941 i Bathgate i Skottland; død 14. januar 2021 ) var en britisk prelat og katolsk biskop av bispedømmet Dunkeld.
Messerschmitt-Bölkow-Blohm
Messerschmitt-Bölkow-Blohm (MBB) var en tysk fly- og helikopterprodusent som ble opprettet i 1968.
Vincent Logan
Bakgrunn
Vincent Logan studerte filosofi og teologi ved St. Mary's Academy i Bathgate, St. Mary's College at Blairs i Aberdeen og St. Andrew's College i Drygrange. Han ble presteviet 14. mars 1964 i Edinburgh for erkebispedømmet Saint Andrews and Edinburgh. Fra 1966 til 1967 gjennomførte han et studium i religionspedagogikk ved Corpus Christi College ved University of Cambridge.
Fader Logan virket i en rekke menigheter, og ble utnevnt til biskoppelig vikar for religionsundervisning i erkebispedømmet.
Messerschmitt-Bölkow-Blohm
6. juni 1968 fusjonerte Messerschmitt AG med det mindre sivile engineering / luftfart firmaet Bölkow, og ble Messerschmitt-Bölkow. Følgende år, i mai 1969, kjøpte så dette firmaet Hamburger Flugzeugbau (HFB), luftfartdivisjonen til Blohm & Voss. Firmaet endret så navnet sitt til Messerschmitt-Bölkow-Blohm (MBB). I 1981 tok MBB over Vereinigte Flugtechnische Werke (VFW).
Vincent Logan
Biskop
Den 26. januar 1981 utnevnte Pave Johannes Paul II ham til biskop av Dunkeld. Erkebiskopen av Saint Andrews og Edinburgh, kardinal Gordon Gray, bispeviet ham den 26. februar samme år; medkonsekrerende var den eremiterte biskop av Dunkeld, William Andrew Hart, og erkebiskopen av Glasgow, Thomas Joseph Winning.
Messerschmitt-Bölkow-Blohm
Siden 1989 har selskapet vært eid av DASA. I juli 2000 fusjonerte DASA med Aérospatiale-Matra og CASA og lagde selskapet European Aeronautic Defence and Space Company (EADS), som skiftet navn til Airbus Group i 2014. Allerede før fusjonen var det sterkt samarbeid mellom partene - i 1992 ble helikopteravdelingene til DASA og Aérospatiale ble slått sammen til selskapet Eurocopter, fra 2014 kjent som Airbus Helicopters. I tillegg hadde man tidligere også samarbeidet om missiler under navnet Euromissile.
Vincent Logan
Biskop
Den 30. juni 2012 innvilget pave Benedikt XVI hans helsebetingede avskjedssøknad.
Messerschmitt-Bölkow-Blohm
Messerschmitt-Bölkow-Blohm er fremdeles ledende i utvikling av avansert flyteknologi. I samarbeid med amerikanske Rockwell har de blant annet utviklet flyet Rockwell-MBB X-31.
Vincent Logan
Biskop
Han døde den 14. januar 2021 av covid-19, én dag etter at hans gode venn erkebiskop Philip Tartaglia av Glasgow døde av samme sykdom.
Messerschmitt-Bölkow-Blohm
Partnerskap
Partnerskapet var selskapet Euromissile som MBB hadde med Aérospatiale.
Vincent Logan
Episkopalgenealogi
Hans episkopalgenealogi er:
USA under Vinter-OL 2014
USA deltok under Vinter-OL 2014 i Sotsji i Russland i perioden 7. til 23. februar 2014. De ble fjerde beste nasjon med ni gull-, sju sølv- og tolv bronsemedaljer.
30px|Curling Curling
Sverige er kvalifisert til både dame- og herreturneringen.
Menn
John Shuster er skip for herrelaget som også består av Jeff Isaacson, Jared Zezel og John Landsteiner. Craig Brown er reserve.
30px|Ishockey Ishockey
USA er kvalifisert til deltagelse i både dame- og herreklassen.
Kvinner
Kvinnelaget spiller de innledende kampene i gruppe A.
All tider er lokal tid (UTC+4).
Menn
Herrelaget spiller de innledende kampene i gruppe A.
All tider er lokal tid (UTC+4).
Anna Cockrell
Anna Cockrell (født 28. august 1997) er en friidrettsutøver fra USA som konkurrerer i hekkeløp.
I 2021 deltok hun for USA i 400 meter hekk under Sommer-OL 2020 i Tokyo og kom til finalen, men ble diskvalifisert.
Kulturbasert oversettelse
Kulturbasert oversettelse omhandler de typer oversettelse som involverer kulturforskjeller. Kulturbasert oversettelse kan også defineres som en metode for kulturformidling ved hjelp av oversettelse. Denne typen oversettelse løser enkelte kulturmessige utfordringer som for eksempel dialekter, matretter eller arkitektur.
Noe av det viktigste ved kulturbasert oversettelse, er å oversette en tekst på en måte som både formidler og samtidig ivaretar kildetekstens kulturelle særpreg.
Kulturoversettelse
Begrepet kulturbasert oversettelse bør forstås i sammenheng med kulturantropologien, et fagfelt under det antropologiske fagområdet som omhandler kulturelle forhold blant mennesker. Dette fagfeltet har fokus på hvordan kulturelle forskjeller lar seg oversette. Så oversetterarbeid omfatter ikke utelukkende spørsmål av rent språklig karakter, men også hvordan forskjellige kulturer forholder seg til hverandre. Ved antropologisk kulturoversettelse må man løse de utfordringer som oppstår i skjæringspunktet mellom kildetekst og målspråk. Dette betyr at oversetteren må ta hensyn til de kulturelt betingede elementer i kildeteksten, så vel som kulturen målteksten er ment for. I et brev til A. W. Schlegel den 23. juli 1796, uttrykte Wilhelm von Humboldt følgende: «All oversettelse forekommer meg som intet mer enn et forsøk på å løse en umulig oppgave. Enhver oversetter vil bli felt av ett av to mulige hindre: å enten holde seg originalen for nær på bekostning av smak så vel som sitt hjemlige språk, eller holde på sitt lands særegenheter på originalens bekostning. En mellomposisjon er ikke bare vanskelig, men simpelthen umulig» «...på tross av det faktum at oversettelse fører kulturer nærmere hverandre, vil det i samtlige oversettelser forekomme en klar kulturell deformasjon.»
Skepsis knyttet til kulturoversettelse
Enkelte antropologer stiller seg kritiske til kulturoversettelse. Ifølge disse forskerne vil kultur være naturlig knyttet til menneskers tanker og handlinger. I slike tilfeller må en kulturoversetter besitte langt mer omfattende kunnskap enn kun hva en tekst kan formidle.
Kulturoversettelse kan heller ikke være så jevnbyrdig som man skulle ønske. Siden enkelte kulturer og samfunn alltid vil være mer dominante enn andre, vil en slik maktbalanse i denne sammenhengen kunne virke begrensende. For kulturoversettelse kan dette derfor bety at målspråkets dominans over kildekulturen gir en ubalansert oversettelse. Begrepet kultur er sammensatt, og vanskelig å forstå fullt ut. Kulturoversettelse har derfor klare begrensninger, spesielt der hvor man ser klare grenser mellom kulturer; grenser som i denne sammenhengen burde utviskes. Denne begrensningen ble nærmere forklart i den amerikanske språkforskeren og antropologen Edward Sapirs teori: «Forskjellige samfunn eksisterer i adskilte verdener, og ikke som deler av den samme verden bare med forskjellige navn. Hvert enkelte lingvistiske samfunn har sin egen oppfatning av verden, som skiller seg fra andres og antyder at det eksisterer forskjellige, språklig definerte verdener.»
Likeledes antar Anton Popovic at det finnes en forskjell mellom lingvistisk og kulturell uoversettelighet, noe han forsvarer i A Dictionary for the Analysis of Literary Translation: «Et tilfelle hvor de opprinnelige lingvistiske elementer ikke fullgodt lar seg erstatte strukturelt, lineært, funksjonelt eller semantisk på grunn av manglende denotasjon eller konnotasjon.»
Enkelte kulturers historiske dominans lar seg derfor lett identifisere, for eksempel gjennom kolonialismens epoke som sentral global ideologi. Enkelte kulturer kunne oppfattes som «rene» og avgjørende for verdens videre utvikling. Kulturoversettelse kan derfor representere en ulikhet mellom kulturer og folkeslag. Denne typen oversettelse er også knyttet til andre tema, som kulturkonflikter og historiske endringer.
En todelt prosess
Oversettelse kan selvsagt knyttes til kontakt, migrasjon og mobilitet, som alle er avgjørende for globalisering. En todelt prosess ligger her til grunn, som utgjøres av transnasjonale (over landegrenser) og oversettelsesmessige (utveksling av oversettelser) begrep. Denne todelingen reduserer skillet mellom kilde- og målspråk, og gjør det lettere å overvinne kulturelle forskjeller. Denne globale «overvinnelse av forskjeller» er spesielt avgjørende i postkolonialistiske sammenhenger, og kan forstås som «performativ overvinnelse av kulturelle forskjeller i forbindelse med de- eller rekontekstualisering».
Kultur og sivilisasjon
Kulturbasert oversettelse impliserer selvsagt begrepet kultur, som her bør defineres for å kunne få en tilstrekkelig forståelse av hva kulturbasert oversettelse innebærer. Man kan forstå kulturbegrepet på to måter: den første definerer kultur som et sivilisert samfunn i et industrialisert land, mens den andre ser kultur som et folks felles sett med holdninger og verdier. Som tidligere forklart har kultur en stor innflytelse på oversetterarbeid. Ifølge Katan kan kultur ses som et delt verdensbilde, en hierarkisk modell bestående av oppfatninger, verdier og strategier som styrer både et folks handlinger så vel som samhandling. Kultur kan tilegnes på flere måter, eksempelvis gjennom utdanning. Begrepet sivilisasjon defineres som et utviklet samfunn med en egen, menneskeskapt kultur. Ved hjelp av dette begrepet kan det å forstå hvordan en kultur har utviklet seg gi et bedre utgangspunkt for oversettelse. Newmark er slik sett overbevist om at oversettelse har en egen kulturell verdi, nærmere bestemt at oversettelse forbedrer de ulike kulturers utvikling i et globalt perspektiv. Sivilisasjonens fremvekst resulterte i flere måter å kommunisere på som alfabetet, ordbøker og en voldsom utvikling av språk og litteratur, samtidig som det oppstod nye spørsmål knyttet til kulturbasert oversettelse.
Crimson Peak
Crimson Peak er en amerikansk eventyr-skrekkfilm fra 2015. Filmen er regissert av Guillermo del Toro, skrevet av del Toro og Matthew Robbins, og har Mia Wasikowska, Tom Hiddleston, Charlie Hunnam og Jessica Chastain i hovedrollene.
Kulturbasert oversettelse
Kultur og sivilisasjon
Kultur har en stor ideologisk innflytelse på et lands samfunn og politikk. Ifølge enkelte språkforskere som Even-Zohar, Susan Bassnett og Trivedi, er kultur også knyttet til viljen til makt og hvordan man forsøker å skaffe seg denne makten. Man kan derfor si at oversettelse dreier seg om å gjøre ideologiske systemer forståelige for leserne. Kulturoversettelse har således en etisk dimensjon, og kan bidra til å gi innsikt i nye tenkemåter. Denne typen oversettelse må også kunne forklare sammenhenger, og gi et grunnlag for personlig refleksjon rundt oversatte tekster.
Crimson Peak
Handling
I etterkant av en familietragedie blir en forfatterspire fanget mellom kjærligheten for barndomsvennen sin og en mystisk outsider. Mens hun prøver å flykte fra spøkelsene fra fortiden, kommer hun til et hus som puster, blør og som har egne minner.
Reservestridsproviant
Reservestridsproviant, vanligvis forkortet RSP, er en type hermetisert mat laget for det Det norske forsvaret.
Hovedingrediensene er storfekjøtt, svinekjøtt, flesk og erter. Innholdet er spiselig i minst 20 år etter produksjonsdato i lufttett beholder. Forsvaret sluttet å kjøpe inn RSP i 1995, og gikk over til å benytte mer moderne frysetørrede feltrasjoner fra Drytech.
Opp i gjennom årene har RSP fått en rekke humoristisk mente kallenavn: Død mann på boks (mest vanlig), Tysker på boks, Rester av Sprengt Personell, Rester av Stridende Personell og Resirkulert personell.
Grå dans
«Grå dans» (finsk: «Harmaa tanssi») er et kubistiskinspirert maleri fra 1928 av den finske billedkunstneren Väinö Kunnas (1896–1929). Bildet viser to modelldukker stillet opp i danseposisjon. Farvene domineres av grått med innslag av blått, grønt og brunt.
Den smukke venn (film)
Den smukke venn, (originaltittel: Bel Ami) er en tysk filmmusikal fra 1939 regissert av Willi Forst etter Guy de Maupassant roman «Smukke ven». Forst spiller også filmens hovedrolle.
Grå dans
Bildet har vært vist ved en rekke utstillinger i inn- og utland og tilhører Finlands Nasjonalgalleri.
Den smukke venn (film)
Handling
Kort tid etter å ha blitt utskrevet fra militæret, blir Georges Duroy klar over sin egen makt over kvinner - etter at han møter Rachel, en ung sangerinne.
Takket være hans flotte utseende, og hans sjarmerende oppførsel, blir Georges snart meget populær blant det motsatte kjønn. Men dette forårsaker også hans eget sosiale fall til slutt.
Musikk i filmen
«Du hast glück bei den Frau'n, Bel Ami»
Garissa fylke
Garissa fylke er ett av 47 fylker (counties) i Kenya. Garissa ligger i den tidligere nordøstprovinsen ved grensen til Somalia. Garissa by er fylkets hovedstad og største by. Andre byer er Dadaab og Liboi, som begge ligger langs hovedveien A3. Fylket hadde 623 060 innbyggere ved folketellingen i 2009.
Fylket deles i seks valgkretser: Garissa township, Ijara, Dadaab, Lagdera, Fafi og Balambala.
Viviane N’Dour
Viviane Chidid N'Dour ([], kunstnernavn ofte bare Viviane; født i M'bour) er en senegalesisk mbalax/R&B-sanger.
Vivianes far er fra Libanon, moren fra Mauritania, mormoren fra Mali. Vivianes blandede bakgrunn avspeiler seg i musikken, ved at hun blander senegalesisk mbalax med elementer fra hiphop, R&B og countrymusikk.
Fra 1993 koret Viviane med Youssou N'Dours gruppe Super Etoile de Dakar. Under live-opptredener framfører hun Neneh Cherrys part på Youssou N’Dour og Cherrys hit «Seven Seconds».
I 2001 dannet hun sin egen gruppe, Le Jolof Band og har utgitt flere album med dem. Viviane var en periode gift med Bouba N’Dour, Youssous bror og manager.
Keminmaa
Keminmaa er en kommune i landskapet Lappland i Finland. Keminmaa har omtrent 9 000 innbyggere og har et areal på 644,05 km². Før 1979 het kommunen Kemi landkommune (svensk: Kemi landskommun, finsk: Kemin maalaiskunta).
Keminmaa er en finskspråklig kommune.
Miodineutes
Miodineutes er en utdødd slekt av biller i underordenen Adephaga, familien virvlere (Gyrinidae). Slekten levde i miocen-tiden
Levevis
Virvlene er rovdyr og spiser insekter som faller ned på vannoverflaten.
Utbredelse
Slekten er bare kjent fra den kjente fossile insektlokaliteten Öhningen i det sørligste Tyskland. Denne stammer fra miocen-tiden og er mellom 12,7 og 11,6 millioner år gammel.
Josateki Naulu
Josateki Naulu (født 8. juni 1984) er en fijisk judoka, som konkurrerer i vektklassen -81 kilo. Han ble tatt ut til å representere Fiji under Sommer-OL 2012 i London, der han røk ut i andre runde.
Anne Spiegel
Anne Spiegel (født 1980) er en tysk politiker (Bündnis 90/Die Grünen). Hun ble 8. desember 2021 utnevnt som Tysklands familieminister i regjeringen Scholz. Spiegel hadde fra 2016 til 2021 vært familie- og miljøvernminister i Rheinland-Pfalz. Hun trådte 11. mars 2022 tilbake som minister i den tyske regjeringen.
Euan Burton
Euan Burton (født 31. mai 1979) er en britisk judoka, som konkurrerer i vektklassen -81 kilo. Han ble tatt ut til å representere Storbritannia under Sommer-OL 2012 i London, der han ble slått ut i andre runde.
Anne Spiegel
Spiegel ble født 15. desember 1980 i Leimen i Rheinland-Pfalz. Hun er gift og har fire barn.
Liechtenstein under Vinter-OL 2014
Liechtenstein deltok med tilsammen fire utøvere under Vinter-OL 2014 i Sotsji i Russland i perioden 7. til 23. februar 2014.
35px Alpint
Ifølge oversikten som ble offentliggjort 20. januar 2014 hadde Liechtenstein sju utøvere som var kvalifisert for deltagelse. Men den nasjonale olympiske komiteen besluttet bare å sende tre utøvere til lekene.
Helenos
Helenos (gresk: Ἕλενος) var i henhold til gresk mytologi en legendarisk helt fra Troja. Han var sønn av kong Priamos og Hekabe, og bror av blant annet Hektor og Paris. Han var tvillingbror av den synske Kassandra, som etter at hun hadde fått evnene av guden Apollon, lærte opp sin bror. Som Kassandra var hans varsler alltid riktig, men i motsetningen til henne, ble han alltid trodd av andre.
Trojakrigen
Helenos var en del av de trojanske styrkene under Trojakrigen som ble ledet av Hektor. Han ga råd til Hektor, men deltok også i kamphandlingene. I henhold til Homers Iliaden klarte de å slå grekerne tilbake fra sletten vest for Troja og Helenos ledet sammen med broren Deifobos den ene av de fem trojanske hærene i angrepet på grekernes leir ved skipene. Etter at han hadde drept Deipyros, angrep Menelaos ham. Helenos skjøt en pil mot ham, men pilen ble slått av. Menelaos stakk ham med spydet i hånden, hvorpå Helenos flyktet.
I det siste året av Trojakrigen, som Homers Iliaden i hovedsak beskriver, tevlet Helenos med sin bror Deifobos om hånden til Helena, årsaken til krigen, etter at deres bror Paris var død. Helena ble isteden gitt til Deifobos. Misfornøyd med dette nederlaget trakk Helenos seg tilbake til Idafjellet hvor Odyssevs senere tok ham til fange.
Helenos' spådommer
Han fortalte grekerne at han ikke hadde forlatt Troja av frykt for å dø, men grunnet den helligbrøde som hans bror Paris hadde gjort ved å drepe Akilles i tempelet. Han fortalte dem deretter når og hvordan Troja kunne ødeleggelses. Han fortalte dem at grekerne ville vinne krigen om de stjal den trojanske palladium (et religiøst idolbilde gjort av tre som antagelig forestilte Pallas), fraktet beinlevningene av Pelops til Troja, og overtalte Neoptolemos (Akilles' sønn med den skytiske prinsesse Deidamia) og Filoktetes (som eide Herakles' bue og piler) til å delta i krigen. Neoptolemos hadde skjult seg for krigen i Skytia, men grekerne fikk tak i ham.
I Sofokles' drama Filoktetes (409 f.Kr.) forutsier Helenos til Pyrros (et annet navn for Neoptolemos), Akilles' sønn, at Troja vil kun falle via Pyrros' og Filoktetes' deltagelse i krigen. Etter at Troja er blitt ødelagt avslørte Helenos for Pyrros om de lidelser som venter grekerne som reiser via havet, og rådet ham å reise til lands og bosette seg i Ιpiros (Epirus i nordvestlige Hellas).
Etter Trojas ødeleggelse
Pyrros eller Neoptolemos hadde tatt Hektors enke Andromakhe som slave og frille, og med henne avlet han Molossos, Pielos og Pergamos. Etter Trojas ødeleggelse ble Helenos en form for vasall eller fange av Neoptolemos. I henhold til Vergils latinske epos Æneiden reiste han sammen med Neoptolemos, Andromakhe og deres barn til Ιpiros hvor Neoptolemos tillot ham å grunnlegge byen Bouthroton (latin: Buthrotum; tilsvarer dagens albanske by Butrint).
Da Neoptolemos forlot Ιpiros, etterlot han ansvaret for Andromakhe og sønnene til Helenos. Neoptolemos ble drept av Orestes, sønnen til Agamemnon og Klytaimnestra, i en strid om Hermione, datteren til Menelaos og Helena, som var blitt lovet bort til Orestes, men som Neoptolemos hadde tatt. Neoptolemos' kongerike ble delt, Helenos fikk en del av landet og ble konge i Bouthroton. I henhold til Vergil: «Helenos, en sønn av Priamos, ble konge over disse greske byene i Epirus, etter å ha etterfulgt på tronen og sengen til Neoptolemos.» Helenos ble gift med Andromakhe, Hektors og Neoptolemos' enke. Med henne fikk han sønnen Kestrinos, hans eneste avkom. Den delen av Ιpiros som ikke tilfalt Helenos gikk til Molossos, sønnen til Neoptolemos.
Black Beauty (1921)
Black Beauty er en amerikansk stumfilm fra 1921 regissert av David Smith.
Tasman
Tasman kan vise til:
VM i banesykling 1927
VM i banesykling 1927 (verdensmesterskapet i banesykling) ble arrangert i Köln og Elberfeld i Tyskland i 1927.
Louis-André de Grimaldi
Louis-André Grimaldi d'Antibes (født 17. desember 1736 på slottet i Cagnes, død 28. desember 1804 i London ) var en fransk adelsmann og biskop. Han var en av prinsene av Monaco, biskop av Le Mans, deretter pair av Frankrike som grevbiskop av Noyon fra 1777 og biskop emeritus etter at han trakk seg fra embedet som biskop. Han tilbrakte sine senere år i London. Han ble beskrevet som «en voltairsk prelat».
Biografi
Grimaldi ble født av adelshuset Grimaldi av Monaco som herre av Cagnes og Antibes, på slottet Cagnes, i det sørøstlige Frankrike. Han var sønn av Honoré IV Grimaldi, Marquis de Cagnes. og hans hustru Hélène-de-Orcel Plaisians, og tilhørte den gamle franske adelen som nedstammet fra huset Bourbon.
Grimaldi ble generalvikar for erkebiskopen av Rouen.
Den 16. oktober 1777 utnevnte pave Pius VI Grimaldi til biskop av Noyon; han var også greve av Noyon.
Bispedømmet Noyon ble avskaffet 12. juli 1790.
I 1791 nektet Louis Grimaldi å avlegge Constitution civile du clergé, og emigrerte først til Nederlandene, så til Tyskland, og til slutt til England. Han bodde i London og den britiske regjering ga ham en liten pensjon frem til hans død i London, 28. desember 1804.
Carl Menke
Carl Menke (født 3. juli 1906) var en tysk landhockeyspiller som deltok i de olympiske leker 1936 i Berlin. Menke vant en olympisk sølvmedalje i landhockey under OL 1936 i Berlin. Han var med på det tyske laget som kom på andreplass i landhockeyturneringen. I semifinalen slo de Nederland med 3-0, men tapte finalen til India med 1-8. Menke spilte en kamp i OL-turneringen.
Louis-André de Grimaldi
Episkopalgenealogi
Hans episkopalgenealogi er:
Christiania Arbeiderforening
Christiania Arbeiderforening var en del av Thranebevegelsen og den nest eldste av arbeiderforeningene i Norge. Foreningen ble stiftet på et møte ledet av Marcus Thrane i Dragsalen ved Vaterlands bru 28. mars 1849.
Stiftelsen
Marcus Thrane skrev selv om stiftelsen i Arbeider-Foreningernes Blad:
Medlemsforhold
Ifølge de offisielle listene som ble laget i juli og august 1851, hadde foreningen da 663 medlemmer, som fordelte seg på 267 håndverkssvenner, 13 mestere, 145 «andre håndverkere», 19 forskjellige erhverv fra «Småborgerskapet», 4 studenter, 63 arbeidere og 126 uten stilling, men blant dem er det sannsynligvis mange dagarbeidere.
Kontingent
Kontingenten var fra starten 1 skilling per måned. Opprinnelig skulle halvparten av kontingenten sendes inn til hovedbestyrelsen, men da Arbeider-Foreningernes Blad allerede like etter starten gikk med overskudd, fikk foreningene beskjed om at de kunne beholde hele kontingenten. Senere måtte dette omgjøres og en tredjedel av kontingenten sendes inn.
Organisasjon
Valg av ledere ble gjennomført enten gjennom skriftlig avstemning eller på møter i foreningens lokaler. Foreningens øverste ledelse som ble valgt i 1850 var en «overformann» og 2 «viseoverformenn». Senere ble det valgt både styre og etter sentralmøtet i 1850 lå det til foreningen også å velge et sentralstyre for hele landet. Tidvis ble medlemmer som ikke hadde betalt kontingenten sin strøket.
Vedtekter
Foreningens vedtekter ble godkjent sommeren 1851.
Foreningens fane
«Kristiania. De som ville deeltage i den til 17de Mai paa Langvig arrangerede Fest, (hvorved Foreningens Fane vil blive afsløret) ville behage at møde i Foreningens Lokale Kl. 4 Eftermiddag, for at man derfra samlet kan begive sig i Prosession udover till Ladegaardsøen. Nærmere Underretning kan erholdes i Foreningens Lokale, hvor en Liste er nedlagt til Paategning.»
Leseselskap
Sommeren 1849 ble det stiftet et leseselskap innen Arbeiderforeningen. I en meddelelse fra Overformannen hadde en ikke ubetydelig del av medlemmene sluttet seg sammen til et leseselskap. Dette hadde allerede i august leid seg et værelse hvor medlemmene kunne komme sammen for å samtale og lese aviser. Med tiden håpte man å få skaffet seg en liten boksamling. Den 12. august 1849 ble det avholdt et møte i leseselskapets lokaler for å velge styre for leseselskapet. Leseselskapets lokaler lå da i Mikkelsgården i Grensen.
«I Kristiania Arbeiderforenings Leselokale holdtes Søndag den 28de Oktober en Fest, hvori omtrent 70 Personer deltoge, deriblandt 16 Medlemmer af Haandværkersangforeningen. For lokalet, hvortil Foreningen har kjøbt de nødvendige Møbler, betales 30 Spd. aarlig. Af Blade holdes Morgenbladet, Kristiania-Posten og Krydseren. Dertil har et Medlem af Bestyrelsen overladt endeel Bøger til Afbenyttelse. Kristiania Arbeiderforening tæller nu omtrent 400 Medlemmer og Læseselskabet 158.»
Våren 1850 hadde leseselskapet 240 Medlemmer. Kontingenten var den første måned 6 Skilling og siden hver måned 4 Skilling. Lesesalen var åpen fra klokken 8 om morgenen og de blader som fantes var: Kristiania-Posten, Morgenbladet, Intelligentssedlerne, Krydseren og Skillingsmagasinet. Dessuten var det anledning til å lese enkelte utenbys blader som Drammens Adresse, Norsk Ugeskrift, Nordstjernen, Fredrikshalds Budstikke, Smaalenenes Amtstidene, Kongsberg Adresse, og Fredriksstad Ugeblad, samt de svenske bladene Reform og Folkets Røst.
I 1850 fikk medlemmene av leseselskapet anledning til å låne bøker i Deichmanske Bibliotek. Videre ble det annonsert: «Første Søndag i Mai vil Hr. Riffling begynde en Række af Forelæsninger, der ville fortsætte to Gange ugentlig nemlig Søndag fra Kl. 6 til 8 og Thorsdag fra Kl. 8 til 10 Aften.»
Andre pinsedag 1850 ble det holdt en fest for omtrent 80 av leseselskapets medlemmer for å innvie de nye lokalene. «Skaaler for Fædrelandet, for Arbeiderforeningernes Stifter, for de 4 største Foreninger (Kristianias, Kongsbergs, Drammens og Kragerøes) og flere andre Skaaler udbragtes under livlige hurraraab. Skræddersvend Eriksen forærede Foreningen et Portrait i forgyldt Ramme af den bekjendte Robert Blum, der i Aaret 1848 leed Martyrdøden i Wien for sine demokratiske Bestræbelser, hvilken Gave modtoges med den meest levende Erkjendtlighed. Den hyggeligste og muntreste Tone herskede under hele Festen, der endte Klokken 12.»
Øvrige arbeiderforeninger i det som i dag utgjør Oslo
«I tillegg til dette må vi legge merke til at det fantes en del mindre foreninger i omlandet rundt byen. I «Oslo» - det som nå heter Gamlebyen - var det en forening med 66 medlemmer, omtrent like sterkt håndverkerdomminert som byforeningen. Litt lenger unna fantes det flere småforeninger i Aker, med en blanding av husmenn, tjenestefolk og småbrukere, som ikke skiller seg tydelig ut fra andre østlandske bygdeforeninger. Bare på Sagene var det en forening med særpreg. Den hadde 162 medlemmer. Bare rundt 20 prosent av dem var håndverkere, mot 50-60 prosent fabrikkarbeidere. Særlig mange var knyttet til Bentse Brug, som blant annet omfattet papirfabrikk. Men det var også en del fra Akers Mek. Verksted og fra et par av de nye spinneriene.»
«I Pibervigen i Kristiania har der dannet sig en Arbeiderforening bestaaende af 86 Medlemmer, deels Haandværkere, deels Arbeidere. Som Indtredelsespenge indkom til Hovedkassen den 13de Juni fra denne Forenings Medlemmer 2 Spd 60 Sk.»
Møter
Søndag den 17. juni 1849 holdes det et arbeidermøte på Sagene der en arbeider leser høyt de første 7 numrene av Arbeider-Foreningernes Blad. Man blir videre enige om å invitere Thrane til å komme til byen for å holde møte. Søndag den 8. juli holdt Thrane et møte på Sagene der det ble tatt inn 100 nye medlemmer slik at foreningen tilsammen hadde 243 medlemmer.
I februar 1850 ble det holdt to møter der arbeiderpetisjonen ble lest opp og det ble tegnet 242 nye medlemmer slik at foreningen tilsammen har omtrent 700 medlemmer. Mange av medlemmene av Haandværkssvendens Centralforening er enige om å slutte seg til Arbeiderforeningen.
«Søndagen den 6te Oktober Kl. 5 Efterm. agter et Medlem af Arbeiderforeningen at holde et foredrag i Halléns Gaard. Ved Indgangen erlægges 2 Sk. per Persona.»
«Kristiania. Til Minde om Demokraten og Folketaleren Robert Blum, der af den østerrigske Regjering blev anklaget for Oprør, dømt til Døden og skudt i Wien den 9de November 1848, holdt endeel af Kristiania Arbeiderforenings Medlemmer en Festivitet i Løverdags Aftes. Efterat P.W. Bergh havde betraadt Talerstolen og oplæst de biografiske Notitser man havde om Blum, holdt han et Foredrag. Efter Foredraget udbragtes Mindeskaalen, under dyb Taushed. Derefter udbragtes ved et Foredrag af Thrane en Skaal for de londonske Bryggere! - samt en for den tyrkiske Sultan, som den eneste der med Beredvillighed gav de ungarske Flyktninge Tilfluktssted. Robert Blum er født den 10de November, og da Klokken havde slaget 12, udbraktes med et Par Ord en Skaal for Robert Blums Fødselsdag, som et Symbol paa at Friheden aldri døer. Man fornøiede sig derefter nogle Timer med Sang og Dands.»
P.W. Bergh holder vinteren 1851 en rekke foredrag, således for eksempel søndag den 23. mars et foredrag med tittelen"Jernbaneglæder" der det koster 2 Skilling i inngangspenger og halvparten går til Arbeiderforeningen.
"Kristiania. Søndagen den 4de Mai, precise Kl. 4 (fire), holder jeg et Foredrag over "Adskilligt som er vært at lægge paa Hjertet."Dette er det sidste af de 12 anmeldte Foredrag. Idet jeg hjertelig takker for det talrige Besøg og det Bifald jeg har modtaget ved Afholdelsen af disse Foredrag, tillader jeg mig at bemærke, at de om 6 a 7 Uger ville blive udgivne i Trykken, i en Bog paa 5 a 6 Ark stort Octav, og som for Subscribenterne vil koste 1 Mk. Da blot nogle faa Exemplarer vil blive trykte over det subscriberede Antal, tillader jeg mig ærbødigst at anmode Alle og Enhver, som ønske at erholde Bogen, at tegne sig i Arbeiderforeninens Lokale og paa Sentralkontoret, hvor Subscriptionslister ere nedlagde. P.W. Bergh"
«Kristiania. Søndagen den 29de Juni Kl. 5 holder Stud. Jur. Rasmussen Foredrag i Arbeiderforeningens nye Lokale, Vognmand Olsens Gaard ved Youngs Torvet, hvori han vil søge at paavise det Gavnlige og Hensigtsmessige i en Tilslutning af alle Næringsdrivende til de i Landet oprettede Arbeiderforeninger.»
«Kristiania Søndag den 20de Juli Kl. 5 holdes Foredrag af en af dem, som er sluppen ud af Arresten. Kl. 6 Generalforsamling. Mødet ønskes talrigt, da Sager af Vigtighed vil komme under Behandling.»
«Kristiania. Søndagen den 17de August holdes Foredrag af et Fruentimmer og af E. Pedersen.»
Sparekasse
I Arbeider-Foreningernes Blad for 20. april omtales muligheten for å få opprettet en sparekasse i foreningen. I utgaven fra 18. mai omtales det at 20 allerede har meldt sin interesse.
I slutten av juni holdes møte for å diskutere vedtekter for sparekassen.
«Kristiania. Søndag den 30te April oplæstes og vedtoges Lovene for den oprettendes Sparekasse. Det lader nu til at denne Indretning endleig vil faa Fremgang. Indskud modtages hver Søndag Eftermiddag.»
Sparekassens lover (vedtekter) trykkes i Arbeider-Foreningernes Blad 3. august 1850.
Pachystola
Pachystola er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Små til middelsstore, brunlige trebukker. Kroppsformen er sylindrisk. Dekkvingene har ofte lysere tegninger.
Christiania Arbeiderforening
Sparekasse
«Sparekassens Bestyrelse opfordrer herved Medlemmerne til nu ved Sommerarbeidets Begyndelse at gjøre Indskud i Kassen, om end Smaae, for at ikke denne til Hjælp og Betryggelse for Fremtiden iværksatte Indretning af Mangel paa Deeltagere skal gaa overstyr.»
Pachystola
Levevis
Som de fleste andre trebukker borer larvene i ved.
Utbredelse
Slekten er utbredt i Afrika.